Dimpués d'a derrota en a Batalla de Mohacs os nobles crovates refirmoron a candidatura de Ferrando I d'Habsburgo con a condición que los protechese d'os otomans y lis mantenés os privilechios anteriors. En l'anyo 1527 os Habsburgo creyoron a entidat administrativa d'o Reino de Croacia en a part de Croacia que controlaban y que feba part d'a Hongría Reyal. En ixos tiempos o territorio crovate protechiu por os Habsburgo yera controlau por dos familias nobles de mainates terratenients hongaro-crovates: os Zriski y os Frankopan, a las que perteixioron qualques bans.